title: مولاي سماعيل
text: كاينين تلاتة د لؤمارا لي سبقو مولاي سماعيل: بّاه الشريف بن علي، ؤ خوتو لكبار محمد بن شّريف ؤ مولاي رشيد بن شّريف. الشريف بن علي نجح باش يحافض على سّتيقلالية ديال تافيلالت على زاوية ديلا. ف 1636، عتازل من لحكم ؤ عطاه ل ولدو محمد. سيدي محمد بن شّريف غادي يوسّع لمجال د لحكم ديال لعلويين، بحيت خدا تافنا ؤ لمنطقة ديال واد درعة، ؤ قدر يرد وجدة من لحكم لعتماني. ف 1645، غادي يخسر قدّام دّلاويين، ؤ سيجيلماسة غادي تعرّض ل هجوم ؤ نهب من طارافهوم. هاد لحادات غادي يخلق شيقاق مابينو ؤ مابين خوه مولاي رشيد، لي عتابرو مسؤول على لهزيمة.